Diari Oficial de la Generalitat Valenciana


Sumari del DOGV 2867, del 12-11-1996 (1996/839879)

ORDRE de 2 d'octubre de 1996, de la Conselleria de Cultura, Educació i Ciència, per la qual s'autoritza l'obertura i el funcionament del centre docent privat britànic a Espanya, per a alumnat exclusivament estranger, anomenat "Xàbia International College", de Xàbia.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839879


Data del document
:   02-10-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 d'octubre de 1996, de la Conselleria de Cultura, Educació i Ciència, per la qual s'autoritza l'obertura i el funcionament del centre docent privat britànic a Espanya, per a alumnat exclusivament estranger, anomenat "Xàbia International College", de Xàbia.   
L'expedient ha estat incoat a instància del representant de la societat mercantil Xàbia International College, SL, titular promotora d'un centre docent privat estranger de nova creació, que sol·licita l'autorització d'obertura i funcionament per a impartir ensenyaments reglats dels nivells equivalents als obligatoris i no obligatoris del sistema educatiu espanyol, d'acord amb el sistema educatiu britànic, per a alumnat exclusivament estranger.  
El promotor ha aportat la corresponent certificació expedida per la representació diplomàtica britànica, acreditada a Espanya, on consta que els seus ensenyaments tindran plena validesa acadèmica oficial en aquell país i que el centre compleix els requisits exigits per la seua legislació, pel que fa a instal·lacions i condicions materials.  
Vists els informes inclosos en l'expedient.  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 25 de maig (BOE de 23 de juny), sobre règim de centres estrangers a Espanya, i la resta de la legislació general que hi resulte aplicable.  
Atès que el representant de la titularitat ha declarat no trobar-se inclòs en cap de les situacions previstes en l'article 21.2 de la LODE, que li impedirien ser titular d'un centre docent estranger a Espanya.  
Fent ús de les atribucions que em confereix l'article 35 de la Llei de Govern València,  
Ordene:  
Primer  
Autoritzar l'obertura i funcionament del centre estranger que més avall s'indica, amb les característiques, nivells i capacitat que s'especifica, i efectes des de l'inici del curs 1996/97.  
Centre: Xàbia International College.  
Codi: 69215465.  
Domicili: carretera del Cap de la Nau, 21, partida de la Cala Blanca.  
Localitat: Xàbia.  
Província: Alacant.  
Titular: Xàbia International College, SL.  
Ensenyaments que s'autoritzen: Currículum nacional d'Anglaterra i Gal·les. Amb caràcter temporal fins el 31 d'agost de 1998, des del curs de Nursery (3 anys d'edat), fins el curs de Year 13 (18 anys d'edat), amb un total de 160 llocs escolars de capacitat. A partir d'aquesta data de finalització, l'autorització dependrà d'una inspecció posterior.  
Alumnat autoritzat: estranger.  
Segon  
El reconeixement dels estudis cursats s'ajustarà a allò disposat en la normativa reguladora de l'homologació i validació de títols i estudis estrangers d'educació no universitària, d'acord amb allò disposat en l'article 8è del Reial Decret 803/1993.  
Tercer  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, s'hi podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 2 d'octubre de 1996  
La consellera de Cultura, Educació i Ciència,  
Marcela Miró Pérez